CELEX: 62020TN0528
Language: fi
Date: 2020-08-18 00:00:00
Title: Asia T-528/20: Kanne 18.8.2020 – Kočner v. Europol

12.10.2020   
            
            
               FI
            
            
               Euroopan unionin virallinen lehti
            
            
               C 339/29
            
         
      Kanne 18.8.2020 – Kočner v. Europol
      (Asia T-528/20)
      (2020/C 339/37)
      Oikeudenkäyntikieli: slovakki
      
         Asianosaiset
      
      
         Kantaja: Marián Kočner (Bratislava, Slovakia) (edustajat: asianajajat M. Mandzák ja M. Para)
      
         Vastaaja: Euroopan unionin lainvalvontayhteistyövirasto (Europol)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  velvoittamaan vastaajan maksamaan kantajalle 100 000 euron suuruinen rahamäärä ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteen kohteena on SEUT 268 artiklan nojalla esitetty vahingonkorvausvaatimus, joka perustuu sopimussuhteen ulkopuoliseen vastuuseen vahingosta, joka on aiheutettu kantajalle kahdella vahingon aiheuttaneella teolla. Kantajan mukaan ensimmäisen vahingon aiheuttanut teko muodostuu siitä, että vastaaja on käsitellyt kantajan henkilötietoja ilman tuomioistuimen tai riippumattoman hallintoelimen lupaa, kun se on hankkinut ja seulonut tietoja matkapuhelimista, sekä vastaajan aiheuttamasta tietovuodosta (vahingon nro 1 aiheuttanut teko). Toinen vahingon aiheuttama teko muodostuu väitetysti siitä, että vastaaja on laatinut virallisen kertomuksen, jossa se on todennut, että kantaja on kirjattu ns. mafiarekistereihin (vahingon aiheuttanut teko nro 2).
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste perustuu vastaajan lainvastaiseen toimintaan, joka muodostuu kantajan henkilötietojen vuotamisesta vastaajan määräyksestä, mikä kuuluu vastaajan vastuulle asetuksen N:o 2016/794 (1) 38 artiklan 7 kohdan mukaisesti. Tietovuodot suojatuista matkapuhelimista ovat loukanneet Euroopan unionin perusoikeuskirjassa taattuja oikeuksia, mikä syy-seuraus-suhteessa vahingon aiheuttaneeseen tekoon nro 1 on aiheuttanut aineetonta vahinkoa, jonka kantaja arvioi 50 000 euroksi vahingon aiheuttaneen teon nro 1 osalta.
               
            
                  2)
               
               
                  Toinen kanneperuste perustuu vastaajan kirjaamiseen ns. mafiarekistereihin, joita ei säädellä millään lainsäännöksellä unionin oikeuden tasolla tai Slovakian tasavallan tai jonkin muun jäsenvaltion kansallisen lainsäädännön tasolla, ja tämä kantajan kirjaaminen muodostaa nimenomaisen henkilötietojen lainvastaisen käsittelyn. Nämä rekisterit loukkaavat selvästi Euroopan unionin perusoikeuskirjassa taattuja oikeuksia sellaisina kuin ne ilmenevät Euroopan unionin tuomioistuimen ja Euroopan ihmisoikeustuomioistuimen oikeuskäytännöstä. Vahingon aiheuttaneeseen tekoon nro 2 liittyvän syy-seuraus-logiikan mukaisesti kantaja on kärsinyt vahingon, jonka hän arvioi 50 000 euroksi.
               
            
         (1)  Euroopan unionin lainvalvontayhteistyövirastosta (Europol) sekä neuvoston päätösten 2009/371/YOS, 2009/934/YOS, 2009/935/YOS, 2009/936/YOS ja 2009/968/YOS korvaamisesta ja kumoamisesta 11.5.2016 annettu Euroopan parlamentin ja neuvoston asetus (EU) 2016/794 (EUVL 2016, L 135, s. 53).